
ДОКЛАДНА ЗАПИСКА

ОТ ЙОРДАНКА АНАНИЕВА, ЗАМЕСТНИК-КМЕТ НА ОБЩИНА БУРГАС
 ОТНОСНО: Избор на представители от ПК „Култура, вероизповедания и читалищна дейност“ и ПК „Финанси и бюджет“ за участие съгласно разпоредбата на чл. 14, ал. 3, т. 2 от Правилника за условията, реда и критериите за предоставяне на финансови средства за съфинансиране на културни проекти на територията на Община Бургас. 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С действащия Правилник за условията, реда и критериите за предоставяне на финансови средства за съфинансиране на културни проекти на територията на Община Бургас (Правилника), се предвижда сформирането на експертна комисия, която да провежда конкурси за подбор на проекти, въз основа на обективно заложените критерии и да осъществява качествен контрол върху реализацията на финансираните проекти, като в чл. 14, ал. 3 изчерпателно е посочен съставът й. Съставът на експертната комисия включва представители на Общински съвет – Бургас, общинска администрация, културни институции и външни консултанти и експерти, с цел да се формира мнозинство на специалисти с опит и познания в различни сфери и проявления на културата.
Комисията оперира с постоянен и временен членски състав, като временният включва външни на комисията специалисти, подбрани за всяка конкретна сесия, с оглед представените проекти. Постоянният състав на комисията действа за една календарна година и съгласно разпоредбата на чл. 14, ал. 3, т. 2 от Правилника включва двама представители на Общински съвет – Бургас. 


С оглед постигане целите на Правилника, целесъобразно е Общински съвет – Бургас да излъчи представители съответно от ПК „Култура, вероизповедания и читалищна дейност“ и ПК „Финанси и бюджет“ в експертна комисия за календарната 2015 г.


Ето защо, предлагам, на основание чл. 21, ал. 2 от Закона за местното самоуправление и местната администрация, Общински съвет – Бургас да вземе следното 
РЕШЕНИЕ: 
I. Определя двама общински съветника за представители в постоянния състав на експертната комисия по чл. 14 от Правилника за условията, реда и критериите за предоставяне на финансови средства за съфинансиране на културни проекти на територията на Община Бургас, както следва:
1. ………………………………………………………………………….;
2.  …………………………………………………………………………. 
С уважение,
ЙОРДАНКА АНАНИЕВА
Заместник-кмет на Община Бургас
Съгласно заповед за заместване № 01/05.01.2014 г. 
